Pilku-  ja meeliköitvad, rikkalike ja kauniste panustega muinasmatused on sageli ilmsiks tulnud just ulatuslike tee-ehitustööde käigus, nii ka mullu. Tuisuses ja lumerohkes talves jätkus 18. novembril 2009 Ida-Virumaal Kukrusel avastatud maahaudadega muinaskalmistu uurimine Mari Lõhmuse ja Tõnno Jonuksi juhtimisel. Ja kuigi välitööd ammu tehtud ning sel kohal juba uus maanteegi avatud, jätkuvad kalmistuleidude uuringud ja loodetavasti ka uued avastused Tartu Ülikooli arheoloogiakabinetis.